C 121/6
RO
Jurnalul Oficial al Uniunii Europene
16.3.2022
ALTE ACTE
COMISIA EUROPEANĂ Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei (2022/C 121/05)
Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).
COMUNICAREA UNEI MODIFICĂRI STANDARD CARE VIZEAZĂ DOCUMENTUL UNIC
„Côtes de Provence” PDO-FR-A0392-AM04 Data comunicării: 7 ianuarie 2022 DESCRIEREA ȘI JUSTIFICAREA MODIFICĂRII APROBATE 1.
Arealul parcelat delimitat al denumirii geografice complementare Sainte-Victoire În capitolul 1 din caietul de sarcini, secțiunea IV punctul 2 - Arealul parcelat delimitat, se precizează data aprobării de către autoritatea competentă a arealului parcelat delimitat al denumirii geografice complementare Sainte-Victoire.
Vinurile se obțin din struguri proveniți de pe parcelele situate în arealul parcelat de producție, astfel cum a fost aprobat de comitetul național competent al Institutului Național pentru Origine și Calitate în cadrul ședinței din 3 iunie 2021.
Această precizare nu afectează documentul unic.
2.
Soiurile de viță-de-vie În capitolul 1 secțiunea V punctul 1 din caietul de sarcini – Soiuri, se completează lista soiurilor accesorii.
— pentru vinurile roșii și roze: — se adaugă soiurile rousseli Rs, caladoc N, reprezentând 10 % din soiurile de viță-de-vie. — soiurile agiorgitiko N, calabrese N, moschofilero Rs, verdejo B, xinomavro N se limitează la 5 % din soiurile de viță-de-vie și la 10 % în amestecuri.
Denumirile acestor soiuri nu pot figura pe eticheta vinurilor cu această denumire.
— pentru vinurile albe: se adaugă soiul verdejo B.
Acesta este limitat la 5 % din soiurile de viță-de-vie și la 10 % în amestecuri.
Denumirea soiului respectiv nu poate figura pe eticheta vinurilor cu această denumire.
Includerea acestor soiuri este una dintre soluțiile puse în aplicare de către denumire pentru a face față schimbărilor climatice și reducerii factorilor fitofarmaceutici.
Aceste soiuri introduse ca soiuri secundare sunt în concordanță cu profilul vinurilor cu această denumire și se pot adapta la secetă și la bolile criptogamice.
Acestea fac posibilă utilizarea într-o măsură mai mică a produselor fitosanitare.
Punctul „Soiuri secundare de struguri de vin” din prezentul document unic este completat.
(1) JO L 9, 11.1.2019, p. 2.